Кіраўнік Полацкага праваабарончага таварыства Мікола Шарах: «Грамадзянская дыскусія аказалася вельмі цікавай. Было выказана шмат прапаноў па выкараненьні прымусовай дзіцячай працы. Полацкай праваабарончай арганізацыі даручана пісьмова нагадаць гарадзкім уладам і адміністрацыям школ пра недапушчальнасьць прымусовай працы школьнікаў. Неабходна, каб бацькі і дзеці ведалі – прымусовая праца забароненая. Школьнікаў забаронена прыцягваць да работ на калгасных палёх. Забаронена адцягваць дзяцей ад навучальнага працэсу. Дзяржава павінна дбаць перш за ўсё пра здароўе дзяцей, каб яны расьлі адукаванымі, разумнымі і прыгожымі».